Gyða Valtýsdóttir hlaut tónlistarverðlaun Norðurlandaráðs 07. nóvember 2019 Tónlistarkonan Gyða Valtýsdóttir hlaut nýverið tónlistarverðlaun Norðurlandaráðs sem veitt voru við hátíðlega athöfn í Stokkhólmi þann 29. október . Í úrskurði dómnefndar fær hún lof fyrir tónlistarlega víðsýni en þrátt fyrir að hafa klassíska tónlistarmenntun að baki hefur hún aldrei einskorðað sig við eina tónlistarstefnu . Við gerð þessarar greinar var Gyða spurð hvaða þýðingu verðlaunin hafa fyrir hana . Að eigin sögn varð mikil framvinda á tónlistarferlinum á framhaldsskólaárunum þegar hún gerðist meðlimur í hljómsveitinni Múm en þá fór hún að skapa tónlist og nálgast hljóðfærið sitt á nýjan hátt . Hljómsveitin vakti fljótlega athygli fyrir tilraunakennda tónlistarsköpun með rafrænum áhrifum . Þá er önnur plata í bígerð hjá Gyðu þar sem að hún , tvíburasystir hennar Kristín Anna Valtýsdóttir og bræðurnir Aaron og Bryce Dessner úr hljómsveitinni The National leiða hesta sína saman . Sköpunarverkið er hugarfóstur Ragnars Kjartanssonar listamanns sem samdi með þeim tónlistina ásamt stafrænu sjónlistaverki plötunnar . Að lokum var Gyða spurð hvaða lærdóm hún hefur dregið af tónlistarferli sínum fram að þessu og hvaða ráð hún myndi gefa ungum nemendum í tónlist . ' ' Gyða hefur sýnt einstaklega gott fordæmi fyrir ungt fólk í tónlist og setur sér engar takmarkanir í sköpun sinni . Listaháskóli Íslands tekur þessari þróun fagnandi en tækifæri til tónlistarmenntunnar á háskólastigi hefur aldrei verið eins fjölþætt . Tvær nýjar brautir voru nýlega stofnaðar í tónlistardeild LHÍ , annarsvegar rytmísk söng - og hljóðfærabraut en áður var megin áhersla lögð á klassískt söng - og hljóðfæranám og hins vegar nýmiðlunarbraut þar sem ekki er gerð krafa um tónlistarlegan bakgrunn né tónlistarmenntunnar . Áhugasamir geta kynnt sér allar brautir tónlistardeildar hér en opnað verður fyrir umsóknir þann 8. nóvember n.k .